На основу Уредбе о утврђивању Програма коришћења средстава за решавање стамбених потреба и друге програме интеграције избеглица у 2019. години („Службени гласник РС“, број 10/19 од 15.02.2019.године) Комесаријат за избеглице и миграције Републике Србије, дана **08. новембра 2019. године**, расписује

# ЈАВНИ ПОЗИВ

Јединицама локалне самоуправе у Републици Србији за доделу средстава намењених за побољшање услова становања породица избеглица за доделу помоћи у виду грађевинског материјала за поправку или адаптацију сеоске куће са окућницом за породична домаћинства која су била корисници програма куповине куће са окућницом из средстава буџета Републике Србије и АП Војводине.

**Максимални износ** средстава намењених за поправку или адaптацију сеоске куће са окућницом породичним домаћинствима избеглица, а која су била корисници програма куповине куће са окућницом из буџета Републике Србије и АП Војводине, по јединици локалне самоуправе, **заједно са учешћем јединице локалне самоуправе, износи 2.000.000,00 динара (двамилионадинара).**

Максимални износ средстава намењених за поправку или адаптацију сеоске куће са окућницом породицама избеглица, а које су биле корисници програма куповине куће са окућницом из буџета Републике Србије и АП Војводине, по породичном домаћинству корисника, **износи 200.000,00 динара (двестотинехиљададинара).**

За учешће на Јавном позиву, потребно је да јединица локалне самоуправе испуњава следеће критеријуме:

1. да је образован Савет за миграције;
2. да је усвојен план активности у којем је наведена мера у области управљања миграцијама;
3. да постоје персонални и технички капацитети за реализацију мере, односно активности (спремност јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности);
4. да су правдана средства која су додељивана кроз раније, сличне програме и пројекте (да су јединице локалне самоуправе добиле потврду Комесаријата о наменском утрошку средстава додељених за стварање и побољшање услова живота и становања и економско осамостаљивање избеглица и интерно расељених лица за појединачне пројекте, за период од јануара 2009. године, закључно са средствима одобреним по јавним позивима Комесаријата за избеглице и миграције из јуна 2017. године)/поднета документација;
5. да је за базу трајних решења Комесаријату за избеглице и миграције доставила податке о изабраним корисницима, по уговорима закљученим између Комесаријата за избеглице и миграције и јединице локалне самопураве закључно са 30. јуном 2017. године (осим за јединице локалне самоуправе које имају важеће анексе или су вратиле неутрошена средства);
6. да је спремна да учествује у износу од најмање 5%, односно најмање 10% од вредности подстицаја, мере односно активности за коју се пријављује (недовољно развијене, изразито недовољно развијене и јединице локалне самоуправе које се налазе у девастираном подручју у износу од најмање 5% од износа средстава који је потребан за реализацију активности, остале јединице локалне самоуправе у износу од најмање 10% од износа средстава који је потребан за реализацију активности. Развијеност јединица локалне самоуправе утврђује се у складу са Законом о регионалном развоју („Службени гласник РС” бр. 51/09 и 30/10) и Уредбом о утврђивању јединствене листе развијености региона и јединица локалне самоуправе за 2014. годину („Службени гласник РС” број 104/14).

# Обавезна документација

Јединица локалне самоуправе, приликом пријаве на Јавни позив, доставља следећу документацију:

* попуњен образац Пријаве:
* фотокопију акта о образовању/формирању Савета за миграције;
* локални акциони план или други стратешки акт у коме је наведена активност из Јавног позива;
* изјаву о спремности јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности (изјава мора бити заведена и потписана);
* фотокопију потврда Комесаријата о наменском утрошку средстава додељених застварање и побољшање услова живота и становања и економско осамостаљивање избеглица и интерно расељених лица, за период од јануара 2009. године, закључно са средствима одобреним по јавним позивима Комесаријата за избеглице и миграције из јуна 2017. године или фотокопију потврда о враћеним неутрошеним средствима или
* фотокопију важећег анекса;
* изјаву о спремности јединице локалне самоуправе да партиципира сопственим средствима у реализацији активности (изјава мора бити заведена и потписана).

**Образац пријаве** који се може наћи на интернет страници Комесаријата (www.kirs.gov.rs) и пратећу документацију потребно је доставити на адресу: Комесаријат за избеглице и миграције Републике Србије, ул. Народних хероја бр. 4, Нови Београд, најкасније до **22. новембра 2019. године**, са назнаком: „**ЈАВНИ ПОЗИВ -** за доделу помоћи за поправку или адаптацију сеоске куће са окућницом ”.

Пристигле пријаве разматра Комисија за избор јединица локалне самоуправе у Републици Србији за доделу помоћи за поправку или адaптацију сеоске куће са окућницом за породична домаћинства која су била корисници програма куповине куће са окућницом из средстава Републике Србије и АП Војводине за породице избеглица (у даљем тексту: Комисија) и у складу са наведеним критеријумима, утврђује листу јединица локалне самоуправе у Републици Србији за доделу средстава намењених за доделу помоћи у виду грађевинског материјала за поправку или адaптацију сеоске куће са окућницом породицама избеглица, а која су била корисници програма куповине куће са окућницом из буџета Републике Србије и АП Војводине (у даљем тексту: Листа). О**длуку** о избору јединица локалне самоуправе у Републици Србији којима се додељују средства намењенa за доделу помоћи за поправку или адaптацију сеоске куће са окућницом породицама избеглица, а које су биле корисници програма куповине куће са окућницом из буџета Републике Србије и АП Војводине доноси комесар, на основу утврђене Листе.